open-index/open-wikipedia-markdown huggingface dataset:
Świdnik

**Świdnik** on linn Poolas Lublini vojevoodkonnas, Świdniki maakonna halduskeskus. Świdnik asub Lublini kesklinnast umbes 10 km idakagus.

Świdnik sai linnaõigused 1954. aastal, maakonnakeskus on alates 1999. aastast.

Świdnikis asub kopterite ja väikelennukite tehas PZL-Świdnik.

Osaliselt asub Świdniki territooriumil Lublini lennujaam.

## Galerii

Swid3.jpg
I Liceum Ogólnokształcące w Świdniku 02.JPG
Kościół pw. św. Józefa w Świdniku.jpg


## Viited
Postprotsessuaalne arheoloogia

**Postprotsessuaalne arheoloogia** on arheoloogia suund, mis loodi protsessuaalse arheoloogia kriitikana ja arendati edasi tõlgendava(te)ks arheoloogia(te)ks. Postprotsessuaalne arheoloogia tugineb hermeneutilisele metodoloogiale ja postmodernistlikele teooriatele teadmiste ja tegelikkuse relatiivsusest ning nende sõltuvusest kontekstist.

Postprotsessuaalse arheoloogia liikumine sai alguse 1970. aastate alguses ja 1980. aastate lõpus selliste arheoloogide poolt nagu Ian Hodder, Christopher Tilley, Daniel Miller ja Peter Ucko.

Postprotsessuaalse arheoloogia tunnused on järgmised:
* Esiplaanil on interpreteerija (tõlgendaja) isik ja töö. Tõlgendus on tegevus, mis nõuab, et tõlgendaja ei peidaks end niivõrd mujal kehtestatud reeglite ja protseduuride taha, kuivõrd võtaks enesele vastutuse nende mõju ja tõlgenduse eest. 
* Arheoloogiat käsitletakse siinjuures kui olevikus toimuvat tegevust, milles mineviku materiaalsete jäänuste põhjal valmistatakse mitmesuguseid asju (teadmised, jutud, raamatud, aruanded jne). 
* Arheoloogilist uurimistööd iseloomustab nendele asjadele tähenduse otsimine. Arheoloogiaalane töötamine, tegemine, toimimine, valmistamine on kõik tõlgendavad tegevused. 
* Tõlgendav tegevus, nagu arheoloogia, on lõputu protsess, kus puudub lõplik ja kindel tulemus mineviku kohta sellisena, nagu ta tõepoolest oli. 
* Ühiskonnanähtuste tõlgendused ei sisalda niivõrd põhjuslikke seletusi (nt "see juhtus sellepärast, et... "), kuivõrd püüavad mõista asju ja nähtusi, mis pole kunagi kindlad.
* Tõlgendus on seega paljutahuline: võimalikud on ühe ja sama nähtuse erinevad tõlgendused; 
* Seetõttu võib eeldada ka erinevate eesmärkide, vajaduste ja soovide rahuldamisele suunatud arheoloogiliste tõlgenduste paljusust; 
* Arheoloogiline tõlgendus on seega loominguline, kuid mitte kriitikavaba vastus erinevate inimrühmade huvidele, vajadustele ja soovidele mineviku kohta

## Viited
STS-34

**STS-34** oli NASA Space Shuttle'i programmi missioon, mille sooritas kosmosesüstik Atlantis. See oli programmi 31. missioon ja kosmosesüstik Atlantise viies missioon. Missioon startis 18. oktoobril 1989 ja maandus 23. oktoobril. Missiooni ajal sooritati teaduslikke katseid ja paigutati orbiidile Jupiteri uurima suundunud Galileo.

## Meeskond

## Viited
Om (silp)

**Om** (sanskriti keeles ॐ *oṃ*), ka aum (sanskriti keeles *auṃ*) on india õpetustes püha silp, mantra. Esineb ka pikemate mantrate osana.

Hinduismis peetakse mantrat *om* suurimaks kõikidest mantratest ja kõikide mantrate seemneks (sanskriti keeles *bīja*), mis sisaldab kõige algust ja lõppu.

*Om* esineb esimest korda upanišadides.

India keeleteaduse järgi on häälik *o* diftong ja koosneb kahest häälikust *a* ja *u*, seega koosneb kogu silp *om* tegelikult kolmest häälikust *a-u-m*, mis tähistavad paljusid olulisi triaade, nagu maa, õhuruum ja taevas; Brahma, Višnu ja Šiva; "Rigveeda", "Jadžurveeda" ja "Saamaveeda".
Alvine Konno

**Alvine Konno** (sünninimi **Alvine Leesment**; 30. märts 1901 – 18. märts 1994) oli Eesti NSV partei- ja riigitegelane.

Ta sündis Jaroslavli oblastis, kuhu tema vanemad Juhan ja Kadri Leesment kolisid enne Oktoobrirevolutsiooni, tuli Eestisse pärast Teist maailmasõda.

Aastatel 1945–1949 oli ta EK(b)P Keskkomitee põllumajandusosakonna instruktor, 1949–1950 EK(b)P Harjumaa komitee sekretär, 1950–1952 EKP Kose rajoonikomitee I sekretär, 1952 EKP Tallinna oblastikomitee sekretär, 1952–1953 EKP Keskkomitee naistöö osakonna juhataja. Aastatel 1953–1957 oli ta EKP Rapla Rajoonikomitee I sekretär. 

Aastatel 1951–1955 oli ta Eesti NSV Ülemnõukogu III koosseisu saadik. Aastatel 1954–1958 oli ta NSV Liidu Ülemnõukogu IV koosseisu saadik.

Ta on maetud Pärnamäe kalmistule.

## Viited

## Välislingid
*Rahvusarhiivi fotode andmebaas FOTIS. Konno, Alviine Johani tütar – Eesti NSV Ülemnõukogu saadik, Kose rajoon (1951)
*Rahvusarhiivi fotode andmebaas FOTIS. NSV Liidu Ülemnõukogu saadikukandidaat Konno, Alvine – Eestimaa Kommunistliku Partei Rapla rajooni sekretär (1954)
Siegfried Haenicke

**Siegfried Haenicke** (8. september 1878 Konstanz – 19. veebruar 1946 Mühlberg) oli Saksamaa jalaväekindral.

1938. aastal kutsuti esimese maailmasõja veteran Siegfried Haenicke tagasi Wehrmachti teenistusse ning nimetati 8. augustil 1939 61. (Ida-Preisi) jalaväediviisi komandöriks. Ta osales Poola, Prantsusmaa ja Nõukogude Liidu vastastes sõjalistes kampaaniates läänerindel ja idarindel.

Ta juhtis 1941. aasta septembris-oktoobris Saaremaa vallutamise ajal ja oktoobris 1941 Hiiumaa vallutamise ajal (operatsioon Siegfried) 61. jalaväediviisi sõjategevust. 17. septembril 1941 autasustati teda Rüütliristiga.

1945. aastal langes ta sõjavangi Nõukogude okupatsioonitsoonis. Sõjavangilaagris ta ka suri.

## Kirjandus
* Hanno Ojalo "Saaremaa Teises maailmasõjas: 1939–1945", Ammukaar 2019 (lk 167).
FIFA 20

"**FIFA 20**" on jalgpalliteemaline simulatsiooni mäng, mis on osa Electronic Arts'i (EA) samanimelisest seeriast. Tegu on seeria 27. mänguga, FIFA 20 anti välja 27. septembril 2017 lisaks Microsoft Windowsile ka konsoolidele PlayStation 4, Xbox One ja Nintendo Switch.

Tavaväljalaske (*Regular Edition*) kaanele pandi esmakordselt pilt Madridi Reali ääremängijast Eden Hazardist, eriväljalasete (*Champions Edition* ja *Ultimate Edition*) kaantel olid vastavalt Liverpooli kaitsja Virgil van Dijk ja endine Madridi Reali ning Torino Juventuse poolkaitsja Zinedine Zidane.

Uue mänguviisina lisati mängu *VOLTA Football*', mis pakub mängijatele tavalise 11 *vs* 11 mängu kõrvale võimalust simuleerida vähemate mängijatega tänava- ja saalijalgpalli matše. *VOLTA Football* on kunagise EA FIFA Street seeria sisuline järg.

## Viited

## Välislingid
*Ametlik koduleht
Hauts-de-France

**Hauts-de-France** (hollandi *Opper-Frankrijk* 'Ülem-Prantsusmaa') on Prantsusmaa põhjapoolseim piirkond. See moodustati aastal 2014 Prantsusmaa piirkondade territoriaalse reformiga, kui liideti Nord-Pas-de-Calais' ja Picardie piirkond. Selle keskus on Lille. Uue piirkonna moodustamine jõustus 1. jaanuaril 2016 pärast piirkondlikke valimisi 2015. aasta detsembris. Conseil d'État kinnitas piirkonna nime *Hauts-de-France* 28. septembril 2016, see jõustus 30. septembril 2016.

Oma 5 995 292 elanikuga ja rahvastiku tihedusega 189 in/km² (1. jaanuaril 2021) on see Prantsusmaal rahvaarvult 4. piirkond ja Prantsusmaa emamaal rahvastiku tiheduselt 2. lõunanaabri Île-de-France'i järel.

Piirkonna pindala on rohkem kui 31 813 km². See külgneb kirdes Belgiaga (Flandria ja Valloonia), põhjas Põhjamerega, läänes La Manche'iga, samuti Prantsuse piirkondadga: idakagus Grand Esti, lõunas Île-de-France'i ja lääneedelas Normandia piirkonnaga. See on ühendatud Suurbritanniaga (Inglismaaga) Eurotunneli kaudu.

## Nimi

Piirkonna ajutine nimi *Nord-Pas-de-Calais-Picardie* oli sidekriipsudega kohanimi, mis pandi tähestiku järjekorras kokku ühendatud Nord-Pas-de-Calais' ja Picardie piirkonna nimedest.

Piirkonna nõukogu otsustas 14. märtsil 2016, aegsasti enne 1. juuli tähtaega kuulutada *Hauts-de-France* piirkonna alaliseks nimeks. Piirkonna ajutine nimi kõrvaldati käibelt 30. septembril 2016, kui jõustus piirkonna uus nimi *Hauts-de-France*.

## Haldusjaotus
### Departemangud

Hauts-de-France koosneb viiest departemangust: Aisne'i, Nordi, Oise'i, Pas-de-Calais' ja Somme'i departemang.

### Suuremad vallad

# Lille (227 560; piirkonna prefektuur; ümbruskonnas elab üle 1,5 miljoni elaniku)
# Amiens (133 448)
# Roubaix (94 713)
# Tourcoing (91 923)
# Dunkerque (90 995)
# Calais (72 589)
# Villeneuve-d'Ascq (62 308)
# Saint-Quentin (55 978)
# Beauvais (54 289)
# Valenciennes (42 691)


Pilt:Notre Dame de Laon, France.jpg|Notre Dame de Laon, Prantsusmaa
Pilt:Lille vue gd place.JPG|Lille
Pilt:0 Amiens - Place du Don - Cathédrale (1).JPG|Amiens
Pilt:France manche vue dover.JPG|Vaade Inglismaale Cap Gris-Nezilt, Prantsusmaalt


## Vaata ka

* Vimy lahing
* Vimy memoriaal
* Nord-Pas-de-Calais
* Picardie
* Hauts-de-France piirkonna nõukogu
* Piirkond (Prantsusmaa)

## Viited
Narodowa Demokracja

**Endecja** ehk **Rahvusdemokraatia** (*Narodowa Demokracja*, *Endecja* tuleneb lühendist *ND*) oli paremäärmuslik  natsionalistlik liikumine Poolas 19. sajandi lõpust Teise maailmasõja lõpuni, osaliselt jätkas hiljem tegevust emigratsioonis. Asutati Roman Dmowski initsiatiivil. Dmowski toetas I Maailmasõja ajal Antanti (erinevalt Piłsudskist, kes pooldas Saksamaad). Endecja pooldas vähemusrahvuste õiguste piiramist ja poloniseerimist. Endecja oli esimesi parteisid kaasaja Euroopas, mis toetas juudivastaseid meetmeid ja diktatuuri. Samuti organiseeris endecja juudivastaseid pogromme. Endecja leer pidas Hitleri antisemiitlikku poliitikat Saksamaal Poola jaoks kasulikuks.

Endecja oli opositsioonis Pilsudski sanacja režiimi vastu.  

## Viited
Stalowa Wola

**Stalowa Wola** (tõlkes 'terasest tahe') on linn Poolas Podkarpacie vojevoodkonnas, Stalowa Wola maakonna halduskeskus. Stalowa Wola asub Sani jõe ääres, Rzeszówist umbes 58 km põhja pool.

Stalowa Wola asutati 1937. aastal Pławo küla maadele, linnaõigused sai 1945. aastal. 1973. aastal ühendati Stalowa Wolaga Rozwadówi linn.

Linna suurim ettevõte on relvatehas Huta Stalowa Wola.

## Sõpruslinnad
* Snina, Slovakkia
* Evergem, Belgia
* Jeongeup, Lõuna-Korea

## Galerii

Stalowa Wola, Church.jpg
Miejski Dom Kultury w Stalowej Woli.JPG
Muzeum0921.jpg
Straz pozarna.jpg


## Viited
Osiek

**Osiek** on linn Poolas Święty Krzyżi vojevoodkonnas Staszówi maakonnas, Osieki valla halduskeskus. Osiek asub Kielcest umbes 65 km kagus.

Osiekit on esmamainitud 1285. aastal, linnaõigused sai 1430. aastal. 1870. aastal kaotas Osiek linnaõigused, kuid sai need 1994. aastal tagasi.

## Viited
Martin Tyler

**Martin Parmar Tyler** (sündinud 14. septembril 1945) on inglise jalgpallikommentaator ja jalgpalliklubi Woking FC abitreener. 

Ta on telekanalil Sky Sports töötanud peamiselt Premier League'i, UEFA Meistrite Liiga ning teiste turniiride otseülekannete kommentaatorina. Enne seda, 1970. ja 1980. aastatel, oli ta kommentaator ITV-s. Lisaks on ta lugenud alates 2006. aastast ilmunud FIFA-mängudele dublaaži. 

2003. aastal valiti ta Inglismaa Jalgpalliliidu Premier League'i aastakümnendi kommentaatoriks.

## Viited
Huu keel

**Huu keel** on moni-khmeeri keelte palaungi haru angkui rühma kuuluv keel, mida kõnelevad huud Hiinas Yunnani provintsis Shuangjiangi maakonna viies külas.

Huu on toonikeel.

Kõnelejate arv on 700–1000.

## Viited

## Välislingid
*https://glottolog.org/resource/languoid/id/huuu1240
Makrokeel

**Makrokeel** on keel, millesse suhtutakse rahvusliku, kultuurilise või religioosse identiteedi tõttu kui ühte keelde, kuigi lingvistilisest vaatenurgast on tegemist pigem erinevate keelte grupiga.

## Viited
Kõrgmäestik

**Kõrgmäestik** on mäestiku tüüp kõrgusega üle 2500–3000 meetri. Kõrgmäestikele on iseloomulik järskude nõlvade ja sügavate orgudega liigestatud pinnamood. Neis esinevad jäätumisel tekkinud pinnavormid (ruhiorud, kaared, otsamoreenid jms) ning igikeltsa mõjul tekkinud pinnavormid. 

Suurimad ja tuntumad kõrgmäestikud on Himaalaja, Alpid, Kaukasus, Tjan-Šan, Pamiir, Altai, Kaljumäestik, Andid, Karakorum, Hindukuš.

Enamasti on kõrgmäestike teke seotud Alpi kurrutusega umbes 20 miljonit aastat tagasi.

Suurte kõrguste tõttu on kõrgmäestikes palju mägiliustikke.

## Viited
Jörg Woithe

**Jörg Woithe** (sündinud 11. aprillil 1963 Ida-Berliinis) on Saksa DV endine ujuja. Ta osales Moskvas 1980. aasta suveolümpiamängudel ja võitis kuldmedali 100 m vabaujumises ja hõbemedali 4 × 200 m vabalt teteujumises; ta sai 200 m vabaujumises ja 4 × 100 m vabaujumises neljandad kohad. 

Aastatel 1981–1987 võitis ta maailma- ja Euroopa meistrivõistlustel kaks kuld-, seitse hõbe- ja viis pronksmedalit. 

1981. aastal Splitis toimunud Euroopa meistrivõistlustel tuli ta 100 meetri vabaujumises Euroopa meistriks ajaga 50,81.

Aasta hiljem tuli Woithe maailmameistriks Guayaquilis 100 meetri vabaujumises ajaga 50,18. Pronksmedali ta sai esinemise eest 200 meetri vabaujumises ajaga 1.50,71.

1983. aastal võitis ta Roomas toimunud Euroopa meistrivõistlustel hõbeda 100 meetri vabaujumises 50,29 sekundiga, hõbedad 200 meetri vabaujumises ajaga 1.50,18 ja 4 × 200 meetri vabaujumises ning pronksi 4 × 100 meetri kombineeritud teateujumises. 

1985. aastal osales ta Sofias Euroopa meistrivõistlustel, kus võitis hõbeda 100 meetri vabaujumises ajaga 50,38 sekundit. Võistkonna koosseisus võitis ta veel kaks hõbemedalit: 4 × 100 meetri vabaujumises ja 4 × 100 meetri kombineeritud teateujumises.

Prantsusmaal Strasbourgis tuli Woithe esimeseks Euroopa meistriks 1987. aasta Euroopa ujumise meistrivõistlustel sprindidistantsil 50 meetri vabaujumises 22,66 sekundiga.

Aastatel 1980–1983 parandas Woithe 100 meetri vabaujumise Euroopa rekordit kaheksa korda. 12. märtsil 1982 ujus ta Moskvas esimese Euroopa ujujana alla 50 sekundi (49,95). 

Lisaks parandas ta 1987. aasta Euroopa rekordit 50 meetri vabaujumises 22,47 sekundini Müncheni olümpiabasseinis SDV ja Saksamaa Liitvabariigi vahelise esimeses ja ainsas maavõistluses.

Woithe sai Saksa DV teenetemärgiga autasud 1980. ja 1982. aastal tehtud sportlike saavutuste eest. 

Pärast tippujumisest eemale jäämist sai ta kraadi kaugõppe teel Saksamaa Kehalise Kasvatuse ja Spordi Instituudist Leipzigis (Saksamaa kehakultuuri ja spordi ülikool – DHfK). Seejärel töötas ta ujumistreenerina ja asus tööle ettevõtetes, kus toodeti ujumistarbeid ja suure jõudlusega määrdeaineid.  2012. aastal palkas ta Iraani ujumise rahvuskoondis.

Saksamaa taasühinemise ning sellega seotud DDR-i arstide ja spordiametnike praktika uurimise ja arhiivitöö käigus tehti kindlaks, et paljud endise DDR-i sportlased kasutasid süstemaatiliselt dopingut. Erinevalt paljudest teistest Ida-Saksamaa sportlastest on Jörg Woithe sellesse süsteemi kuulumist eitanud ja väitnud, et on kõik talle sel teemal takke pakutud rahalised peibutused tagasi lükanud.
Chęciny

**Chęciny** on linn Poolas Święty Krzyżi vojevoodkonnas Kielce maakonnas, Chęciny valla halduskeskus. Chęciny asub umbes 12 km Kielcest edelas.

Chęcinyt on esmamainitud 1275. aastal, linnaõigused sai enne 1325. aastat.

## Galerii

20180817 Chęciny - widok z zamku - 1122 9051 DxO.jpg
Checiny-Ring-.jpg
Klasztor Sióstr Bernardynek w Chęcinach.jpg


## Viited
Fort Ross

**Fort Ross** (vene keeles Форт-Росс), algselt **Fortress Ross** (vene keeles Крѣпость Россъ), on endine Vene-Ameerika Kompanii rajatud asundus Ameerika Ühendriikide läänerannikul, praeguses Sonoma maakonnas Californias. See oli Vene-Ameerika lõunapoolseim asundus Põhja-Ameerika mandril aastatel 1812–1842, hiljem valdused hüljati.
Doping Ida-Saksamaal

**Doping Ida-Saksamaal** oli sportlaste riiklikult korraldatud sunniviisiline allutamine Saksa Demokraatlikus Vabariigis (SDV) farmakoloogilistele toimeainetele aastatel 1974–1989. Dopingusüsteem paljastati pärast Berliini müüri langemist. 

Saksa Demokraatliku Vabariigi kommunistlik valitsus viis oma tippsportlaste seas läbi sportlikku sooritusvõimekust parandavate ravimite sunniviisilise manustamise ja levitamise programmi. Alguses kasutati selleks testosterooni, hiljem peamiselt anaboolseid steroide. Selline tegevus vältas aastakümneid. Programmi eesmärk oli tõsta riigi mainet ja prestiiži medalite võitmisega rahvusvahelistel võistlustel, näiteks olümpiamängudel. 

Ida-Saksamaa dopingusüsteem sai alguse 1960. aastatel. Süsteem oli üliformaliseeritud ja põhines suuresti salajasuse põhimõttel. Sooritusvõimekust silmas pidades võiks süsteemi hinnata edukaks: Ida-Saksamaa sportlased kuulusid tippu ja riik vapustas oma spordieduga. Kuid dopingusüsteem mõjus järk-järgult paljude sportlaste tervisele. 

Pärast Berliini müüri ehitamist soovis Ida-Saksamaa diktatuur pälvida rahvusvahelist tunnustust. Sport oli üks võimalikke vahendeid valitsusele selle saavutamiseks. Manfred Ewald, kellest sai 1961. aastal spordiminister, algatas dopingusüsteemi. Esimene ja suurem valitsuse poolt Ida-Saksamaa spordi valdkonnas vastu võetud reform oli tippsooritusvõimekust puudutav direktiiv, nn *Leistungssportbeschluss* 1969. aastal. Reformi eesmärk oli spordialade jagamine kahte põhikategooriasse, vastavalt Sport 1 ja Sport 2. Sport 1-ga tembeldatud spordialasid toetas ja arendas riik. Põhjus oli selles, et niisugustel spordialadel nagu ujumine, sõudmine ja kergejõustik oli olümpiahiilguse potentsiaali. Sport 2-ks tembeldatud spordialad ei pakkunud riigile erilist huvi. Tõepoolest, sellisel spordialal nagu karate polnud võimalik olümpiamängudel silma paista. Paljud spordialad kannatasid selle direktiivi läbi, kuna Sport 1 rahastamiseks võeti mujalt ressursse ära. 

SDV-s tehti tohutuid jõupingutusi spordiannete välja selgitamiseks. Enamik lapsi võis võistelda noorte spordikeskustes ja saada valitsuse poolt välja valitud, mis tagas parimad väljavaated intensiivsetele olümpiatreeningutele pääsemiseks. Neilt lastelt oodati suuri võite ja riik oli nõus selle tagamiseks kasutama kõiki enda käsutuses olevaid vahendeid. Meditsiini ja teaduse areng tähendas, et profisportlaste treenimiskeskustes sai kulisside taga tavaliseks steroidide, amfetamiinide, inimese kasvuhormoonide ja vere tugevdamise kasutamine. Spordiselts Dynamo eristus eriti endise Ida-Saksamaa dopingukeskusena.
IV liiga 2019

**IV liiga 2019** oli Eesti jalgpalli tugevuselt kuuenda liiga, IV liiga 2019. aasta hooaeg. Kevadringi mängiti kolmes tsoonis (**põhi**, **põhi/ida**, **lõuna**) ning iga tsooni kaks paremat pääsed A-tasandile. Tsoonis kolmanda ja neljanda koha saavutanud meeskonnad mängisid hooaja teist poolt B-tasandil ning 5.-6. koha meeskonnad C-tasandil.

## IV liiga põhi

### Liigatabel

|-
|
### Mängutulemused

1Kodu meeskond on vasakus tulbas.
2Mängutulemus tühistatud. Tallinna FC Eston Villa II võistkonnas mängisid ülesandmata mängijad.
3Mängutulemus tühistatud. Tallinna FC Eston Villa II võistkonnas mängisid ülesandmata mängijad.
4Mängutulemus tühistatud seoses mänguõigust mitteomava mängija mängimisega Tallinna FC Eston Villa II võistkonna koosseisus.

### Parimad väravakütid

## IV liiga põhi/ida

### Liigatabel

|-
|
### Mängutulemused

1Kodu meeskond on vasakus tulbas.

### Parimad väravakütid

## IV liiga lõuna

### Liigatabel

|-
|
### Mängutulemused

1Kodu meeskond on vasakus tulbas.
2Mängu ei toimunud seoses mänguväljaku puuduliku ettevalmistusega.

### Parimad väravakütid

## Sügisring
### IV liiga A-tasand

|-
|
### Mängutulemused

### Parimad väravakütid

### IV liiga B-tasand

|-
|
### Mängutulemused

### Parimad väravakütid

### IV liiga C-tasand

|-
|
### Mängutulemused

### Parimad väravakütid

## Vaata ka
*Premium liiga 2019
*Esiliiga 2019
*Esiliiga B 2019
*II liiga 2019
*III liiga 2019

## Viited
Stryków

**Stryków** on linn Poolas Łódźi vojevoodkonnas Zgierzi maakonnas, Strykówi valla halduskeskus. Stryków asub Łódźi kesklinnast umbes 17 km kirdes.

Stryków sai linnaõigused 1394. aastal. 1870. aastal kaotas Stryków linnaõigused, kuid sai need 1923. aastal tagasi.

## Galerii

Na tyłach szkoły podstawowej im. Władysława Jagiełły - panoramio.jpg
18092009 Stryków.jpg


## Viited
Meelerahu

**Meelerahu** ehk ***samatha*** (sanskriti keeles *śamatha*; paali keeles *samatha*; tiibeti keeles ⽌ *zhi gnas*; hiina keeles *zhi*; jaapani keeles *shi*) on budismis teine olulisim meeleharjutus analüüsiva vaatluse ehk vipassana kõrval.

Rahu (*śamatha*) ja selge pilk ehk eristav vaatlemine (*vipaśyanā*) tähistavad kahte väga olulist teostusviisi: püütakse äratada endas kõigesse rahulikku suhtumist ja selge pilguga kõike eristada.

Meelerahu saavutatakse keskendamisega ühele objektile, mistõttu selle üheks sünonüümiks on ’meele ühtekoondatus’ (sanskriti keeles *cittaikāgratā*). Meelerahu harjutamise eesmärgiks on meele täielik rahunemine, kontrollimatu mõtetevoolu ja tunnetetulva peatamine.

Algajate meelerahu harjutustes soovitatakse keskenduda hingamisele, kuid põhimõtteliselt võib keskendumise objektiks olla ükskõik missugune sisemine või väline seadmus (mõte, pilt, ese, kuju vms). Kui meelerahu on muutunud püsivaks ja sügavaks, loob see aluse Jhānade erinevate tasemete rakendamiseks analüüsiva vaatluse harjutustes.

Mõnes budismi suunas, eriti *[[chan]]*is, peetakse meelerahu ja analüüsiva vaatluse harjutamist teineteisest lahutamatuks, kuna meelerahuni on võimalik jõuda ainult meelt tähelepanelikult jälgides ja uurides; teiselt poolt aga saab meelt põhjalikult uurida ja analüüsida ainult meelerahu seisundis.

## Vaata ka

* Analüüsiv vaatlus
* Jhāna
* Bhavana
* Samādhi
* Võrdne suhtumine
* Ataraksia

## Viited
Drzewica

**Drzewica** on linn Poolas Łódźi vojevoodkonnas Opoczno maakonnas, Drzewica valla halduskeskus. Drzewica asub Tomaszów Mazowieckist umbes 33 km idas.

Drzewica sai linnaõigused 1429. aastal, kuid kaotas need 1870. aastal. 1987. aastal sai Drzewica linnaõigused tagasi.

Linna olulisim vaatamisväärsus on 16. sajandil rajatud Drzewica lossi hästi säilinud varemed.

## Galerii

JKRUK 20080122 DRZEWICA ZAMEK DSC09240.jpg
JKRUK 20080122 DRZEWICA CENTRUM MIASTA DSC09219.jpg


## Viited
One Manhattan Square

**One Manhattan Square** on elamis- ja kaubanduspindadega 72-korruseline pilvelõhkuja Ameerika Ühendriikides New Yorgis Manhattani silla lähedal.

Linnas on kõrghoone eripära see, et seda ei varjuta teised kõrghooned.

## Välislingid
*
Four World Trade Center

**Four World Trade Center** on New Yorgi pilvelõhkuja, mis asub Lower Manhattanil. 

## Vaata ka
*One World Trade Center
*Two World Trade Center
*Three World Trade Center
Soome tiheasustusega paikkondade loend elanike arvude järjekorras

Siin on loetletud 2013. aasta andmete põhjal Soome 100 suurimat tiheasustusega paikkonda (*taajama*). Loend põhineb Soome statistikal, mis määratleb tiheasustusega paikkonda vähemalt 200 elanikuga hoonete kobarana, kus hoonetevaheline kaugus ei ületa 200 meetrit.

## Vaata ka
* Soome linnade loend
* Soome valdade loend

## Viited
2002. aasta jalgpalli maailmameistrivõistluste koosseisud

## Argentina
Varem kahel korral maailmameistritiitli võitnud Argentina osales finaalturniiril 12 korda. Lõuna-Ameerika valikturniiril esikoha saanud argentinalased võitsid valiksarjas peetud 18 kohtumisest 13 ja ainsa kaotuse said võõrsil neljakordse maailmameistri Brasiilia vastu.
### Väravavahid

### Kaitsjad

### Poolkaitsjad

### Ründajad

### Peatreener
Marcelo Bielsa

## Belgia
Belgia osales 11 korda MM-i finaalturniiril ja seda kuuendat korda järjest. Valiksarjas oma alagrupis Horvaatia järel teiseks jäänud Belgia pidi MM-pileti lunastamiseks läbima ka play-off ringi, kus suutis kahel korral 1:0 üle mängida Tšehhi koondise.
### Väravavahid

### Kaitsjad

### Poolkaitsjad

### Ründajad

### Peatreener
Robert Waseige

## Brasiilia
Valikturniiril esineti ootamatult nõrgalt. Alles valiksarja viimases kohtumises saadud 3:0 võit Venezuela üle andis brasiillastele alagrupis MM-ile pääsemiseks vajaliku kolmanda koha.

Kokkuvõttes tuli Brasiilia maailmameistriks.
### Väravavahid

### Kaitsjad

### Poolkaitsjad

### Ründajad

### Peatreener
*Luiz Felipe Scolari
Eesti Laenu Pank

AS **Eesti Laenu Pank** (A/S Eesti Laenupank) oli 1920–1940 Eestis tegutsenud pank. 

Eesti Laenu Panga põhikiri registreeriti Tallinn-Haapsalu Rahukogus 13. märtsil 1920. aastal ning pank natsionaliseeriti, pärast nõukogude võimu kehtestamist 1940. aastal.

## Viited

## Välislingid
* A.-s. Eesti Laenu Pank 25-aastane., Päewaleht, nr. 345, 15 detsember 1934
* Eesti Laena Pank AktsiaSelts Tallinnas, Tallinna Teataja (1910-1922), nr. 231, 12 oktoober 1920
*Eesti Laenu Pank (1920 - 1940), The National Archives of Estonia
Genna Sosonko

**Gennadi Borisovitsj Sosonko** (vene keeles Геннадий Борисович Сосонко *Gennadi Borissovitš Sossonko*; sündinud 18. mail 1943 Troitskis) on Hollandi maletaja, maletreener, malekommentaator ja maleesseist, rahvusvaheline suurmeister (1976), FIDE vanemtreener (2004). 

Sosonko täitis 1965. aastal NSV Liidu meistersportlase normatiivi. 1972. aastal emigreerus ta Nõukogude Liidust Hollandisse, kus jätkas malevõistlustel osalemist. Ta on tulnud kahel korral Hollandi malemeistriks (1973, 1978). Suurmeistriks sai ta 36-aastaselt 1976. aastal. Kaks aastat varem oli ta FIDE-lt saanud rahvusvahelise meistri nimetuse. 

Ta on võitnud Hoogovens Wijk aan Zee rahvusvahelise turniiri kahel korral: 1977. aastal (koos Jefim Gelleriga) ja 1981. aastal (koos Jan Timmaniga).

Sosonko on mänginud maailmameistrivõistluste kahel tsoonidevahelisel turniiril: 1976. aastal Bielis sai 12. koha ja 1985. aastal Tunises 7. koha.

Ta on mänginud Hollandi võistkonna koosseisus 11 maleolümpial (1974–1984, 1988–1996). Ta on võitnud meeskonnaga kaks medalit: 1976. aastal Haifas hõbemedali ja 1988. aastal Thessaloníkis pronksmedali.

## Maletreener
Sosonko oli aastatel 1996–2004 Hollandi malekoondise kapten (treener).

## Teoseid
*Genna Sosonko (2018). *Male mustvalge maailm. Keresega ja Kereseta*. Tõlgitud Genna Sosonko venekeelsest käsikirjast. Tallinn: SA Kultuurileht ISBN 9789949725304 https://www.raamatukoi.ee/cgi-bin/raamat?277348

## Välislingid
*
*Genna Sosonko FIDE andmebaasis
Jan Timman

**Jan Hendrik Timman** (14. detsember 1951 Amsterdam – 18. veebruar 2026) oli hollandi maletaja, rahvusvaheline suurmeister (1974), üks tugevamaid lääne maletajaid 1980. aastate keskel. 

Timman võitis 1967. aastal Jeruusalemmas juunioride maailmameistrivõistlustel pronksmedali. Suurmeistriks sai ta 23-aastaselt 1974. aastal. Kolm aastat varem oli ta FIDE-lt saanud rahvusvahelise meistri nimetuse. Ta on 9-kordne Hollandi malemeister (1974–1976, 1978, 1980, 1981, 1983, 1987, 1996). 

Ta on mänginud maailmameistrivõistluste tsoonidevahelistel turniiridel. Kuid ei 1979. aastal Rio de Janeiros saadud neljas koht ega 1982. aastal Las Palmases 6.–7. koha jagamine viinud teda edasi (kolm paremat pääsesid pretendentide turniirile). Alles 1985. aastal Taxcos tsoonidevahelise turniiri võit viis ta mängima 1985. aastal Montpellier's peetud pretendentide turniirile (16 osavõtjat), kus ta jäi jagama 3.–4. kohta. 

MM-i pretendentide matšturniiril (kestis 1988–1990) võitis ta kaheksandikfinaalis Valeri Salovit, veerandfinaalis Lajos Portischit, poolfinaalis Jon Speelmani, kuid finaalis kaotas Anatoli Karpovile (tulemusega 2½: 6½). 

Järgmise MM-tsükli pretendentide matšturniiril (kestis 1991–1993) võitis Timman kaheksandikfinaalis Robert Hübnerit, veerandfinaalis Viktor Kortšnoid, poolfinaalis Artur Yusupovit, kuid finaalis (peeti jaanuaris 1993 San Lorenzo del Escorialis) kaotas ta Nigel Shortile (tulemusega 5½:7½). Short sai õiguse tiitlimatšile, kuid kuna ta mängis selle matši Professionaalse Male Assotsiatsiooni egiidi all, siis otsustas FIDE vastukaaluks korraldada MM-i tiitlimatš eksmaailmameistri Anatoli Karpovi ja pretendentide turniiril teiseks tulnud Jan Timmani vahel. Matš peeti novembris 1993. Timman kaotas tulemusega 8½:12½. 

FIDE maailmameistrivõistluste pretendentide matšturniiril (1994–1996) võitis Timman kaheksandikfinaalis Joël Lautier'd, kuid kaotas veerandfinaalis Valeri Salovile. 

1997. aastal FIDE MM-i turniiril Groningenis (100 osavõtjat, nokautsüsteem) kaotas Timman teises ringis Alexander Beliavskyile. 1999. aastal MM-i turniiril Las Vegases võitis ta teises ringis Levon Aronjani, kuid kaotas kolmandas ringis Aliaksey Fyodaraule. 

Timman võitis 2005. aastal Göteborgis Euroopa võistkondlikel meistrivõistlustel Hollandi  võistkonna koosseisus kuldmedali. Ta mängis ajavahemikus 1972–2004 13 maleolümpial (Haifas toimunud maleolümpial 1976. aastal sai Timman võistkondliku hõbemedali).


Pilt: Jan Timman (1964).jpg |Jan Timman (1964)
Pilt: Internationaal Jeugdschaaktoernooi te Groningen, Jan Hendrik Timman (15 jaar), Bestanddeelnr 919-9126.jpg |Jan Timman (1966)
Pilt: Schakers Kasparov, Karpov en Timman (v.l.n.r.) op OZ Voorburgwal bij bezoek aan , Bestanddeelnr 933-9647.jpg|Kasparov, Karpov ja Timman Amsterdamis (1987)


## Välislingid
*
*Jan Timman FIDE andmebaasis
Alexander Beliavsky

**Alexander Beliavsky** (vene keeles Александр Генрихович Белявский *Aleksandr Genrihhovitš Beljavski*; ukraina keeles Олександр Генріхович Бєлявський *Oleksandr Genrihhovõtš Beljavskõi*; sloveeni keeles *Aleksander Beljavski*; sündinud 17. detsembril 1953 Lvivis) on Sloveenia maletaja, maletreener ja maleliteraat, rahvusvaheline suurmeister (1975), FIDE vanemtreener (2004). 

Beliavsky tuli Nõukogude Liidu maletajana 1973. aastal Teesside'is juunioride maailmameistriks. Suurmeistriks sai ta 22-aastaselt 1975. aastal. Kaks aastat varem oli ta FIDE-lt saanud rahvusvahelise meistri nimetuse. 

Ta on neljakordne NSV Liidu (1974, 1981, 1987, 1990) ja kahekordne Sloveenia (1996, 2011) malemeister. Sloveenias elab ta 1994. aastast.

Beliavsky mängis maailmameistrivõistlustel. 1982. aastal tsoonidevahelisel turniiril Moskvas sai ta teise koha ja pääses 1983. aastal alanud pretendentide matšturniirile (kaheksa osavõtjat). Ta kaotas veerandfinaalis Garri Kasparovile. 

1985. aastal MM-i tsoonidevahelisel turniiril Tunises sai Beliavsky teise koha ja pääses 1985. aastal toimunud pretendentide turniirile (16 osavõtjat), kus ta jagas Boriss Spasskiga 6.–7. kohta. Tsoonidevahelistel turniiril 1987. aastal Szirakis jäi ta viiendaks.

1993. aastal mängis ta PCA maailmameistrivõistlustel Groningenis (54 osavõtjat), kus sai 22. koha.

Beliavsky on mänginud neljal FIDE maailmameistrivõistluste turniiril (nokautsüsteemis). Detsembris 1997 Groningenis sai ta turniiritabelis kuuenda asetuse. Ta võitis teises ringis Jan Timmanit ja kolmandas ringis Sergei Rublevskit, kuid kaotas kaheksandikfinaalis Nigel Shortile. 1999. aastal Las Vegases  kaotas ta kolmandas ringis Nigel Shortile, 2000. aastal New Delhis  kaotas ta kolmandas ringis Bartłomiej Maciejale. Detsembris 2001 võitis Beliavsky Moskvas  avaringis Pentala Harikrishnat, kuid teisest ringist edasi ei pääsenud.

2002. aastal maailma karikaturniiril Hyderabadis (24 osavõtjat) võitis ta veerandfinaalis Sergei Rubljevskit, kuid poolfinaalis kaotas Rustam Qosimjonovile.

Beliavsky on võitnud Nõukogude Liidu võistkonna koosseisus võistkondlikel maailmameistrivõistlustel kaks kuldmedalit (1985, 1989), Euroopa võistkondlikel meistrivõistlustel kaks kuldmedalit (1983, 1989) ja maleolümpiatel neli kuldmedalit (1982, 1984, 1988, 1990). Ukraina võistkonna koosseisus võitis Beliavsky 1992. aastal Debrecenis peetud Euroopa võistkondlikel meistrivõistlustel hõbemedali.

## Maletreener
Beliavsky oli 1980. aastate lõpul oli Anatoli Karpovi  ja 1990. aastatel Garri Kasparovi treener. 2015. aastal oli ta Marija Muzõtšuki treener, kes tuli samal aastal naiste maailmameistriks.

## Tunnustus
*1990 – NSV Liidu teeneline meistersportlane

## Välislingid
*
*Alexander Beliavsky FIDE andmebaasis
Hatari

**Hatari** on Islandi antikapitalistlik BDSM-stiilist inspireeritud teknobänd. Bänd ise nimetab end ''performance''-kunsti grupiks. Bändi kuuluvad Klemens Hannigan, Matthías Haraldsson ja Einar Stefánsson. Bänd esindas 2019. aasta Eurovisiooni lauluvõistlusel Islandit lauluga "Hatrið mun sigra", mis sai finaalis 232 punktiga 10. koha. 

## Liikmed
### Peamised liikmed
* Klemens Nikulásson Hannigan – vokaal, kitarr
* Matthías Tryggvi Haraldsson – vokaal
* Einar Hrafn Stefánsson – trummid

### Taustatantsijad ja -lauljad
* Sólbjört Sigurðardóttir – taustalaulja, taustatantsija
* Sigurður Andrean Sigurgeirsson – taustatantsija
* Ástrós Guðjónsdóttir – taustalaulja, taustatantsija

## Diskograafia
### Albumid

### EP-d

### Singlid

## Auhinnad ja nominatsioonid

## Viited
Nordi departemangu haldusüksuste loend

Siin on loetletud kõik Nordi departemangu haldusüksused (ringkonnad, kantonid, vallad).

Nordi departemangus on kuus ringkonda:

# Avesnes-sur-Helpe'i ringkond (alamprefektuur: Avesnes-sur-Helpe), 151 valda. Ringkonna pindala on 1407,51 km² ja selle rahvaarv oli 232 032 aastal 2013.
# Cambrai ringkond (alamprefektuur: Cambrai), 116 valda. Ringkonna pindala on 901,58 km² ja selle rahvaarv oli 162 607 aastal 2013.
# Douai ringkond (alamprefektuur: Douai), 64 valda. Ringkonna pindala on 476,59 km² ja selle rahvaarv oli 247 279 aastal 2013.
# Dunkerque'i ringkond (Dunkirk) (alamprefektuur: Dunkerque), 111 valda. Ringkonna pindala on 1442,73 km² ja selle rahvaarv oli 377 081 aastal 2013.
# Lille'i ringkond (Nordi departemangu prefektuur: Lille), 124 valda. Ringkonna pindala on 879,53 km² ja selle rahvaarv oli 1 227 051 aastal 2013.
# Valenciennesi ringkond (alamprefektuur: Valenciennes), 82 valda. Ringkonna pindala on 634,80 km² ja selle rahvaarv oli 349 486 aastal 2013.
## Kantonid
Departemangus on kokku 41 kantonit. Vallad Dunkerque (kogupindalaga 43,89 km²), Lille (kogupindalaga 34,83 km²), Roubaix (kogupindalaga 13,23 km²) ja Tourcoing (kogupindalaga 15,19 km²) on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Vallad mille osad moodustavad ise kantoni jäävad andmete puudusel ilma pindala välja toomata.

## Vallad

Nordi departemangus on 648 valda:

*(CUDL) Métropole européenne de Lille, loodi aastal 2015
*(CUD) Communauté urbaine de Dunkerque, loodi aastal 1968
*(CAC) Communauté d'agglomération de Cambrai, loodi aastal 2000
*(CAD) Communauté d'agglomération du Douaisis, loodi aastal 2002
*(CAM) Communauté d'agglomération Maubeuge Val de la Sambre, loodi aastal 2001
*(CAS) Communauté d'agglomération de la Porte du Hainaut, loodi aastal 2001
*(CAV) Communauté d'agglomération Valenciennes Métropole, loodi aastal 2001
Sergei Rublevski

**Sergei Vladimirovitš Rublevski** (vene keeles Сергей Владимирович Рублевский; sündinud 15. oktoobril 1974 Kurganis) on vene maletaja ja maletreener, rahvusvaheline suurmeister (1994), FIDE vanemtreener (2012). 

Rublevski võitis 1993. aastal Kozhikodes juunioride maailmameistrivõistlustel pronksmedali. Suurmeistriks sai ta 20-aastaselt 1994. aastal. Kaks aastat varem oli ta FIDE-lt saanud rahvusvahelise meistri nimetuse. 2004. aastal võitis ta Aeroflot Openi ja 2005. aastal tuli ta Venemaa malemeistriks.
 
Rublevski on mänginud FIDE maailmameistrivõistlustel. Detsembris 1997 Groningenis (100 osavõtjat, nokautsüsteem) kaotas ta kolmandas ringis Alexander Beliavskyle. 1999. aastal Las Vegases  sai ta turniiritabelis 13. asetuse. Ta võitis teises ringis Alex Yermolinskyt, kuid kaotas kolmandas ringis Aleksei Drejevile. 2004. aastal Tripolis kaotas ta kolmandas ringis Zdenko Kožulile ja kaheksandikfinaali ei pääsenud.

2002. aastal maailma karikaturniiril Hyderabadis (24 osavõtjat) kaotas ta veerandfinaalis Alexander Beliavskyle. 2005. aastal maailma karikaturniiril Hantõ-Mansiiskis (128 osavõtjat) kaotas ta veerandfinaalis Étienne Bacrole, kuid kvalifitseerus 10 parema seas juunis-juulis 2007 Elistas peetud pretendentide turniirile (16 osavõtjat, nokautsüsteem). Ta võitis seal kaheksandikfinaalis eksmaailmameistrit Ruslan Ponomarjovi tulemusega 3½:2½, kuid veerandfinaalis kaotas Aleksandr Grištšukile ja ei pääsenud nelja hulka, kes said edasipääsu 8 osavõtjaga MM-turniirile.

Novembris-detsembris 2007 Hantõ-Mansiiskis toimunud maailma karikaturniiril võitis ta teises ringis David Navarat, kuid kaotas 3. ringis Pjotr Svidlerile.

Rublevski on võitnud Venemaa võistkonna koosseisus võistkondlikel maailmameistrivõistlustel kaks kuldmedalit (1997, 2005) ja maleolümpiatel neli kuldmedalit (1996, 1998, 2000, 2002). 

## Maletreener
Rublevski määrati 2012. aastal Venemaa malenaiskoondise peatreeneriks. Tema juhtimisel on naiskond tulnud kahel korral naiste maleolümpia (2012, 2014) ja ühel korral naiste võistkondlike maailmameistrivõistluste (2017) võitjaks.

## Tunnustus
*1998 – Venemaa teeneline meistersportlane
*2016 – Venemaa teeneline treener

## Välislingid
*
*Sergei Rublevski FIDE andmebaasis
Juhitud demokraatia

**Juhitud demokraatia** (inglise keeles *guided democracy*, *illiberal democracy*) märgib formaalselt demokraatlikku riigikorda, mis tegelikult toimib autokraatliku valitsusviisina. Selline valitsusvorm tekib reeglina siis, kui vabadel ja õiglastel valimistel võidab suure enamusega populistlik poliitik, kes lubab valijate massidele seda, millest nood unistavad. Oma valitsusõiguse kindlustamiseks allutab võimukandja meedia ja kohtusüsteemi ning muudab kohalikud liidrid enda sõltlasteks või elimineerib need. Formaalselt jääb riik demokraatlikuks – toimuvad vabad valimised ning inimesed võivad omavahel rääkida neile olulistest asjadest, kuid avalik meedia edastab vaid valitsusele soodsaid uudiseid. Tegelikult aga areng peatub – võimu teostavad samad isikud ning iga katse piirata valitsevat ebaõiglust või teostada riigi majanduselus või ühiskonnakorralduses muudatusi ebaõnnestuvad, sest valitsus kontrollib kõike.  

Juhitud demokraatia kontseptsiooni sõnastasid Walter Lippmann oma töös „Avalik arvamus (Public Opinion, 1922) ja Edward Bernays oma raamatus „Avaliku arvamuse kristalliseerimine“ (Crystallizing Public Opinion, 1923). 

Juhitud demokraatiaks on nimetatud Indoneesias aastatel 1957–1966 valitsenud Sukarno valitsuskorraldust. 21. sajandil on Kremli teoreetikud eesotsas Gleb Pavlovskyga hakanud Venemaa valitsuskorraldust nimetama juhitud demokraatiaks. 

## Vaata ka
* Enamusdemokraatia
* Esindusdemokraatia
* Grupidemokraatia
* Konsensusdemokraatia
* Leppedemokraatia
* Otsedemokraatia
* Sotsiokraatia
* Totaalne demokraatia
* Valgdemokraatia
* Volitusdemokraatia

## Viited
Šumašti keel

**Šumašti keel** on dardi keelerühma kuuluv keel, mida kõneleb umbes 1000 inimest Afganistanis Kunari provintsis.

Šumašti keel on tõsiselt ohustatud.

## Viited

## Välislingid
*https://www.ethnologue.com/language/sts
*https://glottolog.org/resource/languoid/id/shum1235
Enamusdemokraatia

**Enamusdemokraatia** on turumajanduslikul konkurentsil põhinev poliitiline filosoofia, mille järgi enamusel (vähemalt 51%) peaks olema õigus teostada oma tahet vähemuse üle ning rakendada selleks võimu ühiskondlike suhete ja avaliku ruumi korraldamisel. Enamusdemokraatial põhinev valimismudel võib põhjustab olukorra, milles „väike enamus valitseb suurt vähemust“ ning põhjustab riigi elanikkonna lõhestumise kaheks peaaegu võrdseks grupiks. Samas ei välista demokraatlik ühiskonnakorraldus jõuvahekordade muutumist tulevikus ja teistsuguse enamuse teket.

Enamusdemokraatia on domineeriv otsustusviis enamikus demokraatliku ühiskonnakorraldusega riikides. Erisused tekivad sellest, kas enamust arvestatakse ainult hääle andnud isikute või kõigi otsustusprotsessis osalenute arvust lähtudes. Otsustusprotsessi saab halvata, kui selles osalejatest suur osa jätab hääle andmata ja enamust ei teki.  

## Kontseptuaalne alus
Enamusdemokraatia pooldajad väidavad, et selline võimu teostamise viis on olemuselt demokraatlik, sest vaid nii saab piirata väikeste gruppide (aristokraadid, preestrid, kohtunikud, sõjapealikud) manipulatsioone terve ühiskonnaga. Ainus piirang, mida valitseval enamusel pole õigust takistada, on teistsuguse enamuse tekkimist. Praktikas tähendab see, et ka vähemuses olijatel on õigus avalikult avaldada oma seisukohti ja tutvustada arusaamu ning seeläbi saada juurde poolehoidjaid. Niiviisi tagatakse, et kui valitsev enamus on kehtestanud õigusliku sätte, mis hakkab takistama riigi arengut, siis saab uus enamus seda muuta ja seeläbi tekitatud probleemi lahendada. 

Enamusdemokraatia kriitikud on toonud välja probleemina, et kui konstitutsiooniga sätestatud põhiõigusi saab muuta lihthääleenamusega, siis muutub riigikord ebastabiilseks ja see omakorda kahjustab majandusarengut. Samuti on esitatud väide, et kui valikuvõimalusi on rohkem kui kaks, siis esindab see paljusust, mitte enamuse tahet.

## Vaata ka

* Esindusdemokraatia
* Grupidemokraatia
* Juhitud demokraatia
* Konsensusdemokraatia
* Leppedemokraatia
* Otsedemokraatia
* Populism
* Sotsiokraatia
* Totaalne demokraatia
* Valgdemokraatia
* Volitusdemokraatia

## Viited
Avesnes-sur-Helpe'i ringkond

**Avesnes-sur-Helpe'i ringkond** on ringkond Prantsusmaal Hauts-de-France'i piirkonnas Nordi departemangus. Seal on 150 valda. Seal elas 230 372 inimest (2016) ja selle pindala on 1407,5 km².

## Koosseis
### Kantonid

Avesnes-sur-Helpe'i ringkonnas on järgmised kantonid:

* Aulnoye-Aymeries' kanton
* Avesnes-sur-Helpe'i kanton
* Fourmies' kanton
* Maubeuge'i kanton

### Vallad

Avesnes-sur-Helpe'i ringkonnas on järgmised vallad (sulgudes INSEE koodid):

L'Orée de Mormali vald moodustati 2025. aastal Amfroipret' ja Bermeries' vallast.

## Viited
Gregory Kaidanov

**Gregory Kaidanov** (vene keeles Григорий Зиновьевич Кайданов *Grigori Zinovjevitš Kaidanov*; ukraina keeles Григорій Зіновійович Кайданов *Grõgori Zinovijovõtš Kaidanov*; sündinud 11. oktoobril 1959 Berdõtšivis) on Ameerika Ühendriikide maletaja ja maletreener, rahvusvaheline suurmeister (1988), FIDE vanemtreener (2009). 

Kaidanov asus 1960. aastal perega elama Kaliningradi. Suurmeistriks sai ta 29-aastaselt 1988. aastal. Aasta varem oli ta FIDE-lt saanud rahvusvahelise meistri nimetuse. 1991. aastal emigreerus ta abikaasaga Ameerika Ühendriikidesse. Ta elab Lexingtonis ja töötab seal maletreenerina.

Ta osales 1993. aastal PCA maailmameistrivõistluste valikturniiril Groningenis (54 osavõtjat), kus sai 24. koha. Ta kvalifitseerus USA meistrivõistlustelt FIDE maailmameistrivõistlustele 1997. aastal Groningenis ja 2002. aastal Moskvas, kus kaotas mõlemal turniiril avamatšid. Ka maailma karikaturniiril Hantõ-Mansiiskis 2005. ja 2007. aastal kaotas ta juba avaringis. 

Kaidanov võitis 2001. aastal Põhja-Ameerika lahtised meistrivõistlused ja 2002. aastal Moskvas peetud Aeroflot Openi.

Ta on võitnud USA võistkonna koosseisus võistkondlikel maailmameistrivõistlustel Luzernis kaks medalit (1993. aastal kuldmedali ja 1997. aastal hõbemedali) ning maleolümpiatel kolm medalit (1996. aastal Jerevanis pronksmedali, 1998. aastal Elistas hõbemedali ja 2006. aastal Torinos pronksmedali).

## Välislingid
*
*Gregory Kaidanov FIDE andmebaasis
Yasser Seirawan

**Yasser Seirawan** (araabia keeles ياسر سيروان; sündinud 24. märtsil 1960 Damaskuses) on süüria päritolu Ameerika Ühendriikide maletaja, maletreener, maleliteraat ja malekommentaator, rahvusvaheline suurmeister (1980), FIDE vanemtreener (2004). 

Seirawan sündis Süürias süüria-inglise perekonnas. 1967. aastal emigreerus ta koos vanematega Ameerika Ühendriikidesse. Elama asuti Seattle'isse. 

Ta tuli 1979. aastal Skienis juunioride maailmameistriks. Suurmeistriks sai ta 20-aastaselt 1980. aastal. Aasta varem oli ta FIDE-lt saanud rahvusvahelise meistri nimetuse. Ta on neljakordne USA malemeister (1981, 1986, 1989, 2000).

Seirawan on mänginud maailmameistrivõistluste tsoonidevahelistel turniiridel: 1982. Tolucas (14 osavõtjat) sai 7. koha, 1985. aastal Bielis tuli teiseks ja pääses 1985. aastal pretendentide turniirile Montpellier's (16 osavõtjat), kus ta sai 10. koha. 1987. aastal Zagrebis mängis Seirawan taas resultatiivselt: jagas koos Jaan Ehlvestiga Viktor Korchnoi järel 2.–3. kohta ja pääses 1988. aastal alanud pretendentide matšturniirile (16 osavõtjat), kus kaotas kaheksandikfinaalis Jon Speelmanile tulemusega 1:4. 1990. aastal tsoonidevahelisel turniiril Manilas (64 osavõtjat) sai ta 18. koha.

1993. aastal FIDE maailmameistrivõistluste tsoonidevahelisel turniiril Bielis (74 osavõtjat) sai Seirawan 23. koha. 1997. aastal mängis ta FIDE MM-i turniiril Groningenis (100 osavõtjat, nokautsüsteem), kus ta võitis teises ringis Vassõl Ivantšukki, kuid kaotas kolmandas ringis Vadim Zvjagintsevile.

Seirawan on võitnud USA võistkonna koosseisus maleolümpiatel kolm medalit: 1982. aastal Luzernis ja 1986. aastal Dubais pronksmedali ning 1990. aastal Novi Sadis hõbemedali.

## Välislingid
*
*Yasser Seirawan FIDE andmebaasis
Volodõmõr Tukmakov

**Volodõmõr Borõssovõtš Tukmakov** (ukraina keeles Тукмаков Володимир Борисович; sündinud 5. märtsil 1946 Odessas) on ukraina maletaja ja maletreener, rahvusvaheline suurmeister (1972), FIDE vanemtreener (2004). 

Tukmakov võitis 1965. aastal Barcelonas juunioride maailmameistrivõistlustel pronksmedali ja tuli 1970. aastal Kiievis Ukraina NSV malemeistriks. Suurmeistriks sai ta 26-aastaselt 1972. aastal. Kaks aastat varem oli ta FIDE-lt saanud rahvusvahelise meistri nimetuse. 

NSV Liidu meistrivõistlustel on ta võitnud kolm hõbemedalit (1970, 1971, 1983). 

Tukmakov on mänginud maailmameistrivõistlustel. Tsoonidevahelistel turniiridel sai ta 1973. aastal Leningradis 16. koha ja 1982. aastal Las Palmases jagas koos Tigran Petrosjaniga 4.–5. kohta. 1993. aastal mängis ta PCA maailmameistrivõistlustel Groningenis (54 osavõtjat), kus sai 33. koha.

Ta on võitnud Nõukogude Liidu võistkonna koosseisus Euroopa võistkondlikel meistrivõistlustel kolm kuldmedalit (1973, 1983, 1989).

## Maletreener
Tukmakov oli aastatel 2004–2011 Ukraina malekoondise peatreener. Ta on olnud ka Aserbaidžaani koondise peatreener ja Wesley So treener.


Pilt: IBM-schaaktoernooi 9e ronde, nr 30, 31 Tukmakov, nr 32, Langweg, Bestanddeelnr 927-3527.jpg| Volodõmõr Tukmakov (1974)
Pilt: Vladimir Tukmakov 2009.jpg| Volodõmõr Tukmakov (2009)


## Välislingid
*
*Volodõmõr Tukmakov FIDE andmebaasis
Eugenio Torre

**Eugenio Torre** (sündinud 4. novembril 1951 Iloilos) on Filipiinide maletaja ja maletreener, rahvusvaheline suurmeister (1974), FIDE vanemtreener (2012). 

Torre on esimene malesuurmeister Aasias. Suurmeistriks sai ta 23-aastaselt 1974. aastal. Kaks aastat varem oli ta FIDE-lt saanud rahvusvahelise meistri nimetuse. 

Ta pääses korduvalt mängima maailmameistrivõistluste tsoonidevahelistele turniiridele (1973, 1976, 1979, 1982, 1985, 1987, 1990). 1979. aastal Rio de Janeiros jagas ta 7.–9. kohta, parima tulemuse saavutas 1982. aastal Tolucas, kus ta jagas esikohta Lajos Portischiga (kolmas oli eksmaailmameister Boriss Spasski), millega kvalifitseerus ta 1983. aastal 8 osavõtjaga pretendentide matšturniirile. Alicantes peetud veerandfinaalmatšis Zoltán Ribliga kaotas Torre tulemusega 4:6. Järgmistes MM-tsüklites jagas ta tsoonidevahelisel turniiril 1985. aastal Bielis 4.–6. kohta ja 1987. aastal Zagrebis tuli seitsmendaks. 

Torre on võitnud Aasia võistkondlikel meistrivõistlustel neli kuldmedalit (1977, 1979, 1981, 1986). Ta on mänginud Filipiinide võistkonna koosseisus 23 maleolümpial (1970–2006, 2010–2016). Filipiinide meeskonna parimad esinemised olid 1974. aastal (11. koht) ja 1988. aastal (7. koht). 

64-aastaselt mängis Torre 2016. aastal maleolümpial Bakuus meeskonna kolmandal laual, seejuures võites 9 partiid ja tehes kaks viiki, saavutas ta selle olümpia resultatiivseima tulemuse. 
 
## Välislingid
*
*Eugenio Torre FIDE andmebaasis
Aleksei Sarana

**Aleksei Vassiljevitš Sarana** (vene keeles Алексей Васильевич Сарана; sündinud 26. jaanuaril 2000 Moskvas) on Venemaa ja Serbia maletaja, rahvusvaheline suurmeister (2017). 

Sarana sai suurmeistriks 17-aastaselt 2017. aastal. Aasta varem oli ta FIDE-lt saanud rahvusvahelise meistri nimetuse. 

2018. aasta Venemaa meistrivõistlustel saavutas ta üheksanda koha. 

Tema isa on ukrainlane ja elab Kiievi lähedal. Sarana lahkus Venemaalt 2022. aasta märtsis, teatades, et ta ei kavatse naasta enne kui Venemaa sõjategevuse Ukraina vastu lõpetab. 

Tuli 2023. aastal Serbias Euroopa meistriks klassikalises males. Mängis FIDE egiidi all.

## Välislingid
*
*Aleksei Sarana FIDE andmebaasis
Giorgi Giorgadze

**Giorgi Giorgadze** (gruusia keeles გიორგი გიორგაძე; sündinud 10. oktoobril 1964) on gruusia malefunktsionäär, maletreener, malekohtunik ja maletaja, rahvusvaheline suurmeister (1993), rahvusvaheline organisaator (2014), FIDE vanemtreener (2015), rahvusvaheline arbiiter (2016).

Giorgadze on Gruusia Maleföderatsiooni president (2018. valiti ta ametisse neljandaks ametiajaks). Ta tegutseb ka maletreeneri ja malekohtunikuna. Ta oli 2018. aastal Bathumis toimunud maleolümpia ja naiste maleolümpia peakorraldaja ning FIDE naiste Grand Prix 2013–2014 sarja peakorraldaja ja peakohtuniku abi. 

Maletajana on ta tulnud kahel korral Gruusia malemeistriks (1982, 1988). 1989. aastal sai ta NSV Liidu meistrivõistluste finaalturniiril Odessas 12. koha. Suurmeistriks sai Giorgadze 29-aastaselt 1993. aastal. Kolm aastat varem oli ta FIDE-lt saanud rahvusvahelise meistri nimetuse. Detsembris 1997 osales ta FIDE maailmameistrivõistluste turniiril Groningenis (100 osavõtjat, nokautsüsteem), kus ta sai turniiritabelis 40. asetuse. Ta võitis avaringis Étienne Bacrot'd, kuid kaotas teises ringis Michael Adamsile.

## Välislingid
*
*Giorgi Giorgadze FIDE andmebaasis